text: Politi i indkøbscenter: Giver gode juleråd
  19 december 2011 kl. 12.38
  To politibetjente har deres egen bod i Esbjerg Storcenter mandag eftermiddag. De vil forsøge at sælge kunderne gode råd om, hvordan de kan sikre deres hjem bedre i juletiden.
  Forebyggelsesbetjentene Lasse Bøhm og Christian Lauridsen er i centret fra kl. 16. tl 18. De vil bl.a. fortælle kunderne, hvordan de kan sikre sig mod standardtyvens værktøj - en 8 mm skruetrækker - eller et lille koben.
  
  Kan ikke klare alene
  - Forebyggelse af indbrud er en så vigtigt samfundsmæssig udfordring, og politiet hverken kan eller skal klare opgaven alene. Derfor har vi meget brug for, at borgerne sikrer deres huse bedre og etabler nabohjælp, udtaler politikommissær Christian Østergård. 
  Han ser frem til at færre i år bliver ofre for juleindbrud.
  
  Nabohjælp virker
  Nabohjælp kan nedbringe kriminaliteten i et boligområde med helt op til en fjerdedel. Nabohjælpen har en positiv effekt overfor andre former for kriminalitet. 
  Nabohjælp betyder også, at borgerne viser mere respekt og tålmodighed overfor hinanden. Og det kan være med til at forebygge "afvigende handlinger som f.eks. kriminalitet"
  